El Premi Josep Maria Vilaseca i Marcet va ser creat amb la finalitat de promoure l'estudi científic de temes relacionats amb l'organització territorial del poder dels estats.
L'Institut d'Estudis de l'Autogovern, el qual mitjançant el Decret 201/2016, d'1 de març, ha modificat la denominació d'Institut d'Estudis Autonòmics pel nom actual, és un òrgan adscrit al Departament de la Presidència mitjançant el Decret 20/2015, de 24 de febrer que, d'acord amb el que disposa el Decret 184/2013, de 25 de juny, de reestructuració del Departament de Governació i Relacions Institucionals, té la funció de promoure l'estudi i la recerca sobre les autonomies polítiques territorials a l'Estat espanyol i a l'estranger en els aspectes constitucional, polític, econòmic, social i administratiu, amb especial atenció al règim d'autonomia de Catalunya.
Per això, atès el que disposa el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta del director de l'Institut d'Estudis de l'Autogovern i en ús de les facultats que em confereix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores del Premi Josep Maria Vilaseca i Marcet de l'Institut d'Estudis de l'Autogovern per a estudis sobre l'organització territorial del poder dels estats, que consten a l'annex d'aquesta Ordre.
Es deroga l'Ordre GRI/5/2014, de 3 de gener, per la qual s'aproven les bases reguladores del Premi Josep Maria Vilaseca i Marcet, i es convoca la cinquena edició corresponent a l'any 2014.
Contra aquesta Ordre les persones interessades poden interposar recurs contenciós administratiu davant el Tribunal Superior de Justícia de Catalunya, en el termini de dos mesos a comptar de la data de publicació al DOGC.
Aquesta Ordre entra en vigor l'endemà de la seva publicació en el DOGC.
Aquestes bases tenen per objecte regular el Premi Josep Maria Vilaseca i Marcet de l'Institut d'Estudis de l'Autogovern per a estudis sobre l'organització territorial del poder dels estats.
Pot optar a aquest premi qualsevol persona major d'edat de qualsevol nacionalitat.
3.1 La dotació del premi s'especificarà a la Resolució de convocatòria.
3.2 El premi és incompatible amb qualsevol subvenció o ajut que el candidat/a obtingui o hagi obtingut en relació amb el treball presentat.
En el cas que s'atorgui el premi a un candidat/a i, amb posterioritat, aquest obtingui una subvenció o ajut, haurà de renunciar bé al premi, bé a la subvenció o ajut i, si escau, reintegrar l'import del premi.
5.1 Els treballs han de tenir un màxim de 450 pàgines per una cara, interlineat 1,5, tipus de lletra Arial, cos 12 per al text principal i 10 per a les notes a peu de pàgina.
5.2 Els treballs es poden presentar en català, castellà, anglès, francès o italià.
En tots els casos s'ha d'adjuntar un resum en anglès d'un màxim de dues pàgines, així com l'índex traduït a l'anglès.
5.3 Les persones sol·licitants han de presentar sis exemplars en paper de la seva obra, i un CD que contingui l'arxiu informàtic d'aquesta en el Registre de l'Institut d'Estudis de l'Autogovern, sens perjudici del que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.4 Els treballs en paper i en CD no poden portar cap identificació de qui és l'autor, sinó únicament el títol del treball.
5.5 Els treballs i el CD han d'anar acompanyats d'un sobre tancat, en el qual s'ha de fer constar el títol de l'obra i que ha de contenir:
a) La sol·licitud de participació, mitjançant el model normalitzat que es pot obtenir en la pàgina web de Tràmits gencat ( tramits.gencat.cat ), amb la informació següent:
a.3) Una declaració responsable de no estar inclòs/osa en cap de les circumstàncies que preveu l'article 13 de la Llei 38/2003, de 17 de novembre, general de subvencions.
a.4) Una declaració de no haver obtingut cap subvenció o ajut en relació amb el treball presentat.
a.5) Una autorització a l'Institut d'Estudis de l'Autogovern per fer les consultes necessàries a l'efecte de verificar les dades d'identitat de la persona sol·licitant.
En cas que no s'autoritzi la comprovació, caldrà incorporar dins el sobre una fotocòpia del DNI/NIE.
b) En el cas de persones estrangeres sense NIE, una fotocòpia del passaport.
La inexactitud, falsedat o omissió de caràcter essencial en qualsevol dada o document que acompanyi les declaracions responsables deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
Amb la signatura de les declaracions responsables, la persona signant dóna el seu consentiment per a la realització de les verificacions oportunes, des de la finalització del termini de presentació de les sol·licituds de subvenció i fins al compliment per part de la persona beneficiària de la respectiva obligació de justificació de manera completa i correcta, i manifesta, sota la seva responsabilitat, que compleix els requisits establerts i que disposa de la documentació que ho acredita.
5.6 Si la documentació presentada d'acord amb aquesta base 5 és incompleta o presenta errors esmenables, es requerirà la persona interessada perquè, en el termini de deu dies hàbils, a comptar des de l'endemà de la data de recepció del requeriment, esmeni aquests errors o presenti la documentació preceptiva, d'acord amb el que estableix l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, amb la indicació que si no ho fa es considerarà que ha desistit de la seva sol·licitud, amb la resolució prèvia corresponent.
La llista de sol·licitants als quals manca documentació o inclouen documentació defectuosa i que, per tant, han d'esmenar o completar les seves candidatures es publicarà, en substitució de la notificació individual, en el Tauler electrònic de l'Administració de la Generalitat de Catalunya ( tauler.gencat.cat ).
L'incompliment dels requisits no esmenables o la presentació de la documentació fora del termini establerts comporta la no admissió de la sol·licitud.
5.7 La participació en aquest concurs implica la plena acceptació de totes les bases.
5.8 Es pot obtenir informació addicional sobre el premi a la pàgina web http://presidencia.gencat.cat/iea, o a l'adreça electrònica: [EMAIL].
L'òrgan competent per a l'ordenació i la instrucció del procediment d'atorgament del premi a què es refereixen aquestes bases és l'Àrea de Recerca de l'Institut d'Estudis de l'Autogovern.
-7 Avaluació de les sol·licituds
a) El director/a de l'Institut d'Estudis de l'Autogovern, que el presidirà.
b) El cap de l'Àrea de Recerca de l'Institut d'Estudis de l'Autogovern, que actuarà com a secretari/ària.
c) Tres professors universitaris de l'àmbit de les ciències socials, designats pel director o directora de l'Institut d'Estudis de l'Autogovern, dels quals almenys un ha de pertànyer a una universitat estrangera.
Els membres del jurat que no pertanyin a l'administració de la Generalitat de Catalunya tenen dret a percebre les remuneracions que fixi el director de l'Institut, de conformitat amb la normativa vigent en matèria de contractes del sector públic.
En la designació de les persones membres del Jurat s'atendrà al principi de representació paritària d'homes i dones en la mesura de les possibilitats.
El premi s'atorgarà a la millor obra científica, original i inèdita, l'objecte de la qual podrà ser qualsevol aspecte directament relacionat amb l'organització territorial del poder dels estats.
Per avaluar els treballs presentats el jurat valorarà cadascun dels criteris següents d'acord amb el barem que s'estableix:
a) L'originalitat del treball (fins a 10 punts).
b) La contribució teòrica i empírica sobre l'organització territorial dels estats (fins a 10 punts).
c) La solidesa metodològica i el rigor científic (fins a 10 punts).
d) La vinculació amb les quatre línies de recerca prioritàries i/o d'interès de l'Institut d'Estudis de l'Autogovern (fins a 10 punts).
El premi s'atorgarà al treball que obtingui la puntuació més alta sobre 40 punts.
Les quatre línies de recerca prioritàries de l'Institut d'Estudis de l'Autogovern són les següents:
Catalunya en el context europeu.
El federalisme, el dret a l'autodeterminació i la creació de nous estats.
Les altres línies de recerca d'interès per a l'Institut d'Estudis de l'Autogovern són:
L'estudi del pluralisme nacional i cultural.
El tractament de les minories i dels grups nacionals minoritaris.
8.1 Correspon a la persona titular del Departament de la Presidència l'atorgament del premi.
8.2 La resolució serà notificada mitjançant el Tauler electrònic de l'Administració de la Generalitat de Catalunya ( tauler.gencat.cat ).
8.3 La resolució també es publicarà al DOGC i al web de l'Institut d'Estudis de l'Autogovern.
8.4 El premi podrà ser declarat desert si cap treball obté el mínim de qualitat requerida a judici de la majoria del jurat.
8.5 El premi podrà ser atorgat ex-aequo a dos candidats, si el jurat ho considera oportú.
El termini per a resoldre el premi Josep Maria Vilaseca i Marcet finalitza el dia 30 de novembre de l'any de la convocatòria.
L'import corresponent al premi per al guanyador o guanyadors es farà efectiu en un sol termini i es començarà a tramitar una vegada s'hagi adoptat la resolució d'atorgament corresponent.
-11 Altres obligacions de les persones beneficiàries
11.1 El guanyador o guanyadora cedeix en exclusiva a l'Institut d'Estudis de l'Autogovern els drets de reproducció, distribució, transformació (traducció a altres idiomes diferents de l'original) i comunicació pública de l'obra en totes les modalitats d'explotació existents en el moment de l'atorgament del premi, per un període de tres anys, a comptar de la data de publicació de la resolució a què fa referència la base 8.
Durant aquest període, la reproducció, distribució, transformació i comunicació pública de l'obra fora de l'Institut d'Estudis de l'Autogovern requerirà el seu permís previ per escrit.
L'incompliment d'aquesta clàusula pot ser causa de revocació del premi.
L'Institut d'Estudis de l'Autogovern pot sol·licitar al guanyador o guanyadora l'adaptació de l'obra als criteris de publicació de qualsevol de les seves col·leccions.
En tot cas, en qualsevol edició o presentació de l'obra, total o parcial, un cop transcorregut el termini indicat, s'haurà de fer constar l'atorgament del premi per part de l'Institut d'Estudis de l'Autogovern.
11.2 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
-12 Tractament de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal, les dades de caràcter personal de les persones sol·licitants seran tractades amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
En tot el que no es reguli expressament en aquestes bases, s'aplicaran les previsions del capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; la Llei 38/2003, de 17 de novembre, general de subvencions; i el Reial decret 887/2006, de 21 de juliol, que aprova el Reglament de la Llei 38/2003, de 17 de novembre, general de subvencions.